**Z Á P I S N I C A**

**zo zasadnutia komisie sociálnej, zdravotnej a bytovej pri MsZ**

**v Šamoríne dňa 10.06.2020**

**Prítomní:** Edit Bauer, Renáta Varga, Csaba Hideghéthy, Ildikó Bodóová, Angela Jáger, Adél Mezei, Ladislav Sipos, Kristína Mikócziová, Annamária Lakatos

Predsedníčka komisie po privítaní všetkých prítomných otvorila rokovanie s nasledovným programom:

1. Informovanie členov komisie o aktuálnej situácii v oblasti mestských bytov
2. Prerokovanie návrhu VZN č. 6/2020 o poskytovaní sociálnych služieb, o spôsobe a výške úhrad za tieto služby (ďalej len „VZN“)
3. Rôzne

**K bodu 1)**

K. Mikócziová informovala členov komisie, že ku dňu zasadnutia komisie sú všetky mestské byty prenajaté, resp. prebieha proces ich prenajímania. Ďalej informovala o aktuálnom prípade susedských sporov, týkajúcich sa rušenia nočného kľudu a pravidiel pokojného spolunažívania v bytových domoch na Kasárenskej č. 2/A,B a Rybárskej ulici č 23/A. Členovia komisie odporúčajú, aby sa obyvatelia v podobných prípadoch obrátili na mestskú políciu a následne na MPBH Šamorín, s.r.o.

Komisia požaduje pozvanie riaditeľa MPBH Šamorín, s.r.o. na jedno z najbližších zasadnutí komisie.

**K bodu 2)**

Predsedníčka komisie predložila návrh zmeny VZN o poskytovaní sociálnych služieb, o spôsobe a výške úhrad za tieto služby. Vo svojej správe vyzdvihla, že v dôsledku rastúcich cien materiálov, služieb a mzdových nákladov, vyplývajúcich z právnych predpisov je potrebné pristúpiť ku zmene VZN v časti 4, v paragrafoch 10 a 11, týkajúcich sa výšky úhrad za pomoc pri odkázanosti a za ubytovanie. Návrh sa týka zníženia výšky úhrad za pomoc pri odkázanosti v paragrafe 10 a zmeny spôsobu výpočtu a zvýšenia náhrad ubytovania v paragrafe 11. Členovia komisie odporúčajú mestskému zastupiteľstvu schválenie VZN s vyššie uvedenými zmenami.

**K bodu 3)**

Annamária Lakatos informovala členov komisie o tom, že mesto rieši zvýšenie komfortnosti nocľahárne mesta Šamorín podaním projektu na Úrad podpredsedu vlády SR pre investície a informatizáciu v rámci výzvy na regionálny rozvoj.

Nakoľko neboli predložené ďalšie otázky na prerokovanie, predsedníčka poďakovala prítomným za účasť a rokovanie ukončila.

Ing. Edit Bauer

predsedníčka komisie

Zapísala: Annamária Lakatos